Beteja e Shtimes dhe e Slivovës

Beteja e Shtimes dhe e Slivovës ishte njëra ndër betejat e para të Lidhjes së Prizrenit me forcat e Perandorisë Osmane. Në këtë betejë osmanët siguruan fitoren e tyre dhe vazhduan rrugën deri në Prizren. Gjatë kësaj beteje ra Mic Sokoli, komandanti kryesor i kësaj beteje.

 Situata para betejës 
Pas luftës së Ulqinit, Osmanët ua dhanë Malit të zi disa toka Shqiptare, vecanërisht Ulqinin. Kjo e nxiti politikën e Lidhjës së Prizrenit të reagonte kundër Osmanëve dhe ata,të drejtuar nga Abdyl Frashëri, filluan luftën për autonomin e Shqipërisë. Pasi që qëllimet e Lidhjes u bënë publike, Perandoria Osmane dërgoi Dervish Turgut Pashën me 15.000 ushtarë për ta shuar Lidhjen. Lidhja dërgoi ushtrit e saja nën komandën e Mic Sokolit për ti sprapsur forcat Osmane. Këto të dy forcat u takuan në fshatin e Slivovës ku filloj beteja.

 Beteja 
Luftimet u zhvilluan prej 18 deri më 21 prill, Ushtria osmane u hodh në mësymje në front të gjerë, e mbështetur nga zjarri i dendur i artilerisë. Luftëtarët e Lidhjes i thyen më se një herë sulmet e saj dhe kundërsulmuan disa herë. Në një nga këto kundërsulme Mic Sokoli bllokoi me trupin e tij një grykë topi të armikut. Më 21 prill shqiptarët, për shkak të epërsisë së armikut, u tërhoqën. Më 22 dhe 23 prill ata zhvilluan ndeshje në Dukël dhe Suharekë, për të penguar osmanët të hynin në Prizren. Në maj u bënë përleshjet e fundit me osmanët në thellësi të Rrafshit të Dukagjinit dhe të Kosovës. Në luftimet që u zhvilluan në Slivovë njëri nga pjesëmarrësit ishte edhe Isa Boletini.  

 Shih edhe 
 Lidhja e Prizrenit
 Rilindja Kombëtare

 Literatura 



 Referime 

Kategoria:Lidhja e Prizrenit
Kategoria:Beteja që përfshijnë Perandorinë Osmane
Kategoria:1881